Diari Oficial de la Generalitat Valenciana


Sumari del DOGV 571, del 22-04-1987 (1987/808615)

ORDRE d'11 de febrer de 1987, de la Conselleria de Cultura, Educació i Ciència, per la qual es convoquen subvencions per al foment del valencià en la comerçialització de productes i prestació de serveis.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/11/(1)/dof/vci/html**

### Dades del document

Número de DOGV
:   571

Data del DOGV
:   22-04-1987

Secció del DOGV
:   DISPOSICIONS GENERALS

Número del document
:   1987/808615


Data del document
:   11-02-1987

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre d'11 de febrer de 1987, de la Conselleria de Cultura, Educació i Ciència, per la qual es convoquen subvencions per al foment del valencià en la comercialització de productes i prestació de serveis.  
La Llei d'Us i Ensenyament del Valencià estableix com un dels seus objectius específics la recuperació de l'ús normal i oficial del valencià (art. 1r). Així mateix, proclama que l'administració adoptarà les mesures que calguen per a garantir l'ús normal i la promoció del valencià.   
El conjunt de les Institucions Valencianes, particularment la Conselleria de Cultura, Educació i Ciència, a través del seu Gabinet d'Us i Ensenyament del Valencià, tracte d'aconseguir que el valencià siga instrument de comunicació usual en la Comunitat Valenciana.   
D'acord amb aquests objectius, es considera que la promoció del valencià dels productes que es comercialitzen i dels serveis que es presten dins del nostre àmbit lingüístic, han d'ésser un suport eficaç per a l'ús normal de la llengua pròpia.   
Conseqüentment amb això i fent ús de les facultats atribuïdes per l'article 35 de la Llei de la Generalitat Valenciana 5/1983 de 30 de desembre del Govern Valencià,   
ORDENE:   
Primer  
Es convoquen subvencions per a les empreses que realitzen en valencià promoció o informació sobre els productes que comercialitzen o sobre els serveis que presten, inclosa la retolació exterior, i s'aproven les bases per les quals es regeix aquesta convocatòria.   
Segon  
Les subvencions esmentades seran sufragades amb càrrec a l'aplicació pressupostària 09.07.461 del programa 422.5   
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 11 de febrer de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES DE LA CONVOCATORIA  
1r. Termini de presentació d'instàncies: 4 mesos a comptar des- de l'endemà de la publicació al DOGV.   
2n. Les sol·licituds, adreçades a la Conselleria de Cultura, Educació i Ciència, podran presentar-se en el registre d'aquesta Conselleria, en els Serveis Territorials de Cultura i Educació de Castelló València o Alacant o en qualsevol oficina de Correus, i per qualsevol dels altres mitjans que estableix l'article 66 de la Llei de Procediment Administratiu.   
3r. La Comissió que estudiarà les peticions estarà formada per les persones següents:   
El Cap del Gabinet d'Us i Ensenyament del Valencià.   
El Cap de l'Area d'Us del Gabinet d'Us i Ensenyament del Valencià.   
El Cap del Subprograma d'Us normal del Gabinet d'Us i Ensenyament del Valencià.   
Actuarà com a secretari la persona que designe el Cap del Gabinet d'Us i Ensenyament del Valencià.   
4t. La Comissió estudiarà les sol·licituds presentades, i elevarà proposta d'adjudicació de subvencions al Conseller de Cultura, Educació i Ciència, per a la resolució final que serà publicada en el DOGV.   
5é. La concessió i determinació de l'import de la subvenció s'ajustarà als criteris següents:   
- El volum d'informació realitzada en valencià.   
- El volum de consum que dins de la Comunitat Valenciana corresponga al producte i la mitjana mensual ponderada d'usuaris del servei.   
- Costos de l'execució del projecte.   
6é. Per a obtenir la subvenció hauran de comprometre?s de fer la promoció, informació o retolació en el temps comprés entre l'1 de gener i el 30 de novembre de 1987.   
7é. Les sol·licituds es presentaran mitjançant una instància que haurà d'ajustar-se al model que figura en l'Annex II d'aquesta Ordre.   
8é. En la instància haurà d'anar especificat el text de la informació que val valencianitzar-se per tal que, en cas d'aprovar-se la subvenció, aquesta Conselleria puga supervisar lingüísticament els projectes a realitzar.   
La instància haurà d'anar acompanyada d'un pressupost dels costos de l'execució.   
ANNEX II  
Sr.:   
Nom:   
Cognoms:   
DNI:   
Domicili:   
Població:   
D.R o comarca:   
Telèfon:   
PROJECTE PER AL QUAL SOL·LICITE L'AJUDA:  
   
   
   
   
   
   
   
 , d de .  
 (signatura)  
Conselleria de Cultura, Educació i Ciència, Gabinet d'ús i Ensenyament del Valencià


Còpia Permalink ELI